महाभारत अनुशासन पर्व के दानधर्म पर्व के अंतर्गत अध्याय 92 में पितर और देवताओं का श्राद्धान्न से अजीर्ण होकर ब्रह्मा के पास जाने का वर्णन हुआ है।[1]
2 पितर और देवताओं का श्राद्धान्न से अजीर्ण होना
3 पितर और देवताओं का ब्रह्मा के पास जान
वैशम्पायन जी कहते हैं- जनमेजय! भीष्म जी ने कहा- युधिष्ठिर! इस प्रकार जब महर्षि निमि पहले-पहल श्राद्ध में प्रवृत हुए, उसके बाद सभी महर्षि शास्त्र विधि के अनुसार पितृयज्ञ का अनुष्ठान करने लगे। सदा धर्म में तत्पर रहने वाले और नियमपूर्वक व्रत धारण करने वाले महर्षि पिण्डदान करने के पश्चात् तीर्थ के जल से पितरों का तर्पण भी करते थे। भारत! धीरे-धीरे चारों वर्णों के लोग श्राद्ध में देवताओं और पितरों को अन्न देने लगे। लगातार श्राद्ध में भोजन करते-करते वे देवता और पितर पूर्ण तृप्त हो गये।
पितर और देवताओं का श्राद्धान्न से अजीर्ण होना
अब वे अन्न पचाने के प्रयत्न में लगे। अजीर्ण से उन्हें विशेष कष्ट होने लगा। तब वे सोम देवता के पास गये। सोम के पास जाकर वे अजीर्ण से पीड़ित पितर इस प्रकार बोले- ‘देव! हम श्राद्ध दान से बहुत कष्ट पा रहे हैं। अब आप हमारा कल्याण कीजिये।'
तब सोम ने उनसे कहा- ‘देवताओं’ यदि आप कल्याण चाहते हैं तो ब्रह्मा जी की शरण में जाइये वही आप लोगों का कल्याण करेंगे।
पितर और देवताओं का ब्रह्मा के पास जान
भरतनन्दन! सोम के कहने से वे पितरों सहित मेरु पर्वत के शिखर पर विराजमान ब्रह्मा जी के पास गये। पितरों ने कहा- भगवन! निरन्तर श्राद्ध का अन्न खाने से हम अजीर्णतवश अत्यन्त कष्ट पा रहे हैं। देव! हम लोगों पर कृपा कीजिये और हमें कल्याण का भागी बनाइये। पितरों की यह बात सुनकर स्वयंभू ब्रह्मा जी ने इस प्रकार कहा- ‘देवगण! मेरे निकट ये अग्निदेव विराजमान हैं। ये ही तुम्हारे कल्याण की बात बतायेंगे।' अग्नि बोले- देवताओं और पितरों अब से श्राद्ध का अवसर उपस्थित होने पर हम लोग साथ ही भोजन किया करेंगे। मेरे साथ रहने से आप लोग उस अन्न को पचा सकेंगे, इसमें संशय नहीं है। नरेश्‍वर! अग्नि की यह बात सुनकर वे पितर निश्चिंत हो गये; इसलिये श्राद्ध में पहले अग्नि को ही भाग अर्पित किया जाता है।[1]
"http://hi.krishnakosh.org/w/index.php?title=पितर_और_देवताओं_का_श्राद्धान्न_से_अजीर्ण_होकर_ब्रह्मा_के_पास_जाना&oldid=345199" से लिया गया